Burjassot guarda silenci per les víctimes de la COVID19, en el primer dia dol nacional
2025-07-24

A les 00h de hui, 27 de maig de 2020, ha entrat en vigor el dol nacional decretat pel Govern per les persones mortes com a conseqüència de la pandèmia de la COVID19. El dol oficial s’estendrà durant deu dies, fins a les 00h del dissabte 6 de juny, sent el dol més llarg de tots els decretats en democràcia.

Així, totes les banderes espanyoles dels edificis públics onegen des de hui a mitja asta, així com les dels vaixells de l’armada i les que existeixen en representacions i missions a l’estranger. A Burjassot, amb les banderes de la façana Consistori a mitja asta des d’aquesta mitjanit, membres de la Corporació Municipal i personal de l’Ajuntament s’han concentrat a les portes del Consistori per a guardar un minut de silenci en senyal de dol amb totes les persones mortes a causa de la pandèmia del coronavirus, així com de solidaritat envers totes les persones que han perdut als seus éssers més estimats.

“Iniciem uns dies de duel nacional, el més llarg de tota l’era democràtica, en els quals tot el país, conjuminant institucions i ciutadania, honrarem la memòria de totes i cadascuna de les persones que han perdut la vida a causa d’aquesta terrible pandèmia. Mentre continuem treballant per recuperar les nostres vides prèvies a la pandèmia, fem aquest homenatge a les víctimes i a tots els ciutadans i ciutadanes que han perdut a sers estimats, en unes circumstàncies molt complicades”, ha declarat l’alcalde de Burjassot, Rafa García.